**ДО**

**ГРАДОНАЧАЛНИК НА ОПШТИНА \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**КОМИСИЈА ФОРМИРАНА ОД ГРАДОНАЧАЛНИК НА ОПШТИНА**

Врз основа на член 8 во врска со член 61 став 5 од Законот за основното образование го поднесувам овој

**П Р И Г О В О Р**

**поради незапишување на здраво дете во прво одделение, извршен со Известување бр.03-\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_година од Директор на ООУ-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Од:

-----------------------------------------------, Скопје Тел.---------------------------

(подносител)

Почитуван Градоначаник

Почитувани членови на Комисијата формирана од градоначаникот,

Ве молам во итно-во најкус можен рок да превземете мерки со кои ќе се спречи против уставното и против законито постапување на директорот на ООУ ------------------------------Скопје коде прво со усмени закани, а потоа со достава на Известување бр.------------------------------------------ од Директор на ООУ ----------------------------------, Скопје, без никаков правен основ го одбива запишувањето во прво одделение на моето дете ---------------------------- при што:

* на моето дете ----------------------------и/ му го оневозможува уставно загарантираното право на задолжително основно образование,
* го спречува моето право како родител да го запишам свото здраво дете со наполнети 6 години во училиштето согласно реонот во кој живеам,
* при запишувањето на ученици во прво одделение не ја почитува постапката и процедурите предвидени со Законот за основното образование
* Врши дискриминација на моето дете врз основа на неговиот здравствен статус
* Ја злоупотребува својата положба и овластување , при што се оградува од одговорност за да ми даде конкретен одговор дали моето дете е запишано или не во прво одделение на основното училиште

Имено, Комисијата за запишување на ученици при запишувањето на ученици во прво одделение во учебната 2020/2021 постапува спротивно на утврденото во:Уставот на Република Северна Македонија, спротивно на меѓународното право и на ратификуваните меѓународни договори, а особено спотивно на постапката предвидена со Законот за основно образование (Службен весник на Република Северна Македонија бр. 161/2019).

На ден --------------------година согласно законскиот рок за уписи во Законот за основно образование, се обидов да го запишам во прво одделение моето дете во основното училиште ----------------------------------Скопје на ул. 1-------------------Бр.1 Општина----------------, град----------------------------------- со потребните документи :

1.Извод од матична книга на родени за детето,

2.Потврда за примени задолжителни вакцини на дете

(секоја потврда од медицинска установа заверена со потпис и печат на овластено лице, од која се гледа вакциналниот статус- дали се или не се примени сите задолжителни вакцини)

3.Лекарска потврда од матичен педијатар за психофизички статус на детето и

4.Медицинска белешка од стоматолог.

5.Медицинска белешка од офталмолог

**Да се опише фактичка состојба како е извршена повердата и одбивањето за упис (однесување на службени лица, директор, изјави, пораки електронски, телефонски јавувања и слично)**

**-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------**

Со погоре опишаното дејствие на службените повредени се:

Уставот на Република Северна Македонија, член 44„Секој има право на образование. Образованието е достапно на секого под еднакви услови.Основното образование е задолжително и бесплатно.„

Во Уставот како правен документ со најголема правна сила, со кој сите закони и останати прописи треба да бидат усогласени, не е наведено ниту „основното образование е задолжително за учениците кои ги имаат примено сите вакцини согласно вакциналниот календар“ ниту пак „ за сите ученици кои се вакцинирани со МРП“ ниту пак нешто слично.

Напротив, нашиот Устав забранува дискриминација, сите се еднакви во правата да имаат пристап до основно образование па дури и лицата кои имаат психофизички пречки имаат право да посетуваат редовни училишта преку инклузија, што е нагласено со новиот Закон за основно образование.

Се прашувам дали кршењето на Уставот, меѓународните договори и Законот за основното образование од страна на Директорот и службените лица е самоволно свесно дрско кршење на уставот од позиција на моќ и власт, дали е лекомислено додворување на моменталните позиционери или сепак се должи на недоволна едуцираност, непознавање на правото и неукост за последиците кои ќе следат за кршење на правата на децата?

Било која од наведените причини треба да не замисли сите нас на кого му ја укажуваме довербата да ни ги воспитува и образува децата, да ги заштитува нивните права?

Да не спомнувам дека со опишаниот начин на постапувањето ги имаат прекршено и меѓународните договори како официјален ратификуван дел од нашиот правен поредок и тоа:

**Европска конвенција за човекови права**, член 2 од Протоколот

„-Никому не може да му се одземе правото на образование. Во своето дејствување во областа на образованието и наставата, државата ги почитува правата на родителите да обезбедат образование и настава во согласност со своите верски и филозофски убедување.

**-Конвенцијата за правата на детето на ООН и Конвенцијата за остварување правата на децата донесена од Советотна Европа 1996** година а ратификувана од РМ (Службен Весник на РМ бр.12/02), член 28, кој гласи:

„Државите членки му го признаваат правото на детето на образование и поради постепено остварување на ова право врз основата на еднакви можност, посебно: a) Го прогласуваат основното образование за задолжително и бесплатно за сите.“

-**Меѓународен пакт за економски социјални и културни права** член 13 став 1

„Државите - страни на овој пакт го признаваат на секое лице правото на образование.

**Особено важна е Конвенција против дискриминација во образованието** (усвоена од страна на општата конференција на УНЕСКО на 14 декември 1960 година. стапи во сила на 22 мај 1962, во согласност со членот 14, ратификувана од Република Македонија во 1997 година, согласно која

**Член 1**

За целта на оваа Конвенција изразот ,,дискриминација,, опфаќа секое разликување, исклучување, ограничување или предност заснована врз раса, боја на кожа, пол, јазик, вера, политичко или секое друго убедување, општествено или национално потекло, економска положба или раѓање, кое има за цел или последица уништување или нарушување на еднаквото постапување во областа на просветатата, а особено:

а)**ограничување на пристап на кое било лице или група кон разните типови или степени** образование;

б)ограничување на образованието за кое било лице или група на пониско ниво;

ц)воведување или задржување на одвоени просветни системи или установи за поединци или групи со резерва од членот 2 на оваа Конвенција;

д)ставање на кое било лице или група во положба неспоива со достоинството на човекот;

2.За целите на оваа Конвенција зборот ,,образование,, се однесува на сите типови и степени на образование и го опфаќа пристапот кон образованието, неговото ниво и квалитет, како и условите под кои тоа се стекнува.

**Член 2**

Следните случаи не се сметаат за дискриминација во смисла на првиот член на оваа Конвенција, ако е допуштено во државата:

а)создавање или задржување на одвоени школски системи или установи за ученици од различен пол, ако тие системи или установи обезбедуваат еднаков пристап кон образованието, ако наставниот персонал има иста стручност и ако имаат исти школски простории и опрема од ист квалитет и ако допуштаат спроведување на исти или еднакви наставни програми;

б)создавање или задржување поради вера или јазик, одвоени системи или установи за образование по избор на родителите или законските старатели на учениците, ако вклучувањето во тие системи или установи е доброволно и ако образованието е во согласност со нормите кои можат да бидат пропишани или одобрени од надлежните власти, особено за образование од ист степен;

ц)создавање или задржување на приватни школски установи, ако целта им е да овозможат неисклучување на која било група туку зголемување на можностите за образование која го пружаат јавните власти, ако нивната работа одоговара за таа цел и ако образованието е во согласност со нормите кои можат да бидат пропишани или одобрени од надлежните власти, особено за образование од ист степен.

**Од ова произлегува дека училиштето НЕ СМЕЕ да го ограничи пристапот на невакцинираните деца на настава во редовните општински училишта на основното образование, доколку не обезбеди услови за настава на овие деца на начин на кој истите го ќе добијат она што им го гарантира уставот**

Во земјите во кои е вакциналниот статус е услов за посета на настава во основните училишта, се обезбедени други услови како настава во домашни услови и така натаму.

Ниту една до сега постоечка Влада на Република Македонија, ниту во поранешна Југославија од која Македонија беше дел, не се осудила да го ограничи правото на основно образование на децата врз основа на вакциналниот статус или здравствената состојба!

Можеби овие прописи директорот на училиштто и останатите службени лица не им се познати и не ги прочитале, но секако треба да им се познати одредбите од Законот по кој секојдневно постапуваат - Закон за основното образование(Службен весник на Република Северна Македонија бр. 161/2019) во член 8 ја предвидува обрската за државата со основно образование задолжително да се опфатат сите деца кои се на возраст над 6 години !!

**(1)Основното образование е задолжително,** трае девет години и се организира во три воспитно-образовни периоди и тоа од прво до трето одделение, од четврто до шесто одделение и од седмо до деветто одделение.

**Во член 60 став 2**, се наведени документите кои треба да се достават при уписот на идното прваче:

**2) При запишувањето на детето во прво одделение родителот, односно старателот е должен да достави потврда за примените задолжителни вакцини за детето, офталмолошки и стоматолошки преглед, издадена од надлежна здравствена установа.**

Членот 60 став 2 не вели дека за детето-кандидат за запишување треба да ги има примено сите задолжителни вакцини согласно вкциналниот календар во РСМ, туку потврда за да се знае вакциналниот статус на детето, исто како и Потврдата за неговиот здравствен статус.

Логично е да се постави прашањето што со оние деца кои живееле во странство каде постојат различни вакцинални календари и дошле да се запишат во училиште во Македонија, што со оние деца што биле болни па не смееле да бидат на време вакцинирани или пак имаат контраиндикации за вакцинација?? Од каде го црпи правото училиштето да се меша во здравствениот статус на ученикот и уште повеќе тоа да го зема како основ за дискриминаторско одбивање на запишување во прво одделение???

**Со новиот закон дополнително се предвидени да се достават и Потврди за офталмолошки преглед и за стоматолошки преглед, што би значело децата кои имаат расипани непломбирани заби или пак имаат намален вид а не носат офталмолошки помагала, нема да бидат запишани во прво одделение????**

Во следните одредби од Законот се утврдени точно случаите кога детето што наполнило 6 години не мора , односно не може да се стекне со стаус на ученик, и тоа:

Првиот случај кога самиот родител бара одложување, според член 6о став (6) запишувањето на детето, **на барање на родителот,** односно старателот, **здравствената установа може да го одложи за една година** ако се утврди дека детето не е подготвено да оди на училиште. (7) Децата кои не се вклучени во настава, а се со надмината возрасната граница, може да се запишат во основно училиште согласно со членот 14 од овој закон.

Вториот случај е кога детето нема да може да се запише во училиште е кога **Комисијата за запишување во училиште** процени дека детето има одредена развојна попреченост, а притоа родителот, односно старателот не доставил мислење/функционален профил од стручното тело за проценка, според член 61 став 2 од Законот, во најдобар интерес на детето е комисијата да го упати родителот, односно старателот кај стручното тело за проценка, со цел да се одредат потребните мерки за поддршка во учењето.

**(4)За незапишувањето, односно за неподготвеноста на детето за тргнување во училиште, Комисијата од ставот (1) на овој член, е должна писмено да го извести родителот, односно старателот најдоцна до 15 јуни.**

Третиот случај е кога во текот на наставната година на ученикот во прво одделение, на предлог на наставникот што ја води паралелката, педагог, специјален едукатор и рехабилитатор или психолог, во **согласност со родителот,** односно на старателот, од здравствени или други причини, може да му се одложи следењето на наставата за една година.

За одложувањето на следењето на наставата од ставот (1) на овој член, одлучува директорот на предлог на комисија, во рок од 15 дена од денот на поднесување на предлогот од ставот (1) на овој член.Ова е опишано во член 62 од Законот.

САМО ОВИЕ ТРИ СЛУЧАИ (член 60 став 6, член 61 став 2 и член 62) , ЗАКОНОТ ПРЕДВИДУВА ОДБИВАЊЕ НА УПИСОТ; СЕ ДРУГО Е ПРОИЗВОЛНО ПОГРЕШНО ТОЛКУВАЊЕ НА ЗАКОНОТ И КРШЕЊЕ НА УСТАВОТ И ИМА ЗА ОСНОВА ЗА ПОВЕДУВАЊЕ НА ПОСТАПКА ЗА УТВРДУВАЊЕ НА КРИВИЧНА ОДГОВОРНОСТ!!!

Од друга страна, запишувањето на учениците во училиште е обврска за училиштето, што е детално утврдено во член 64 од Законот за основното образование,

**Известување на просветниот инспектор за незапишани и неоправдано отсутни ученици**

Член 64 (1) Основното училиште е должно да го извести овластениот просветен инспектор на општината или државнот просветен инспектор во општините каде нема овластен просветен инспектор за децата кои не се запишани во прво одделение до 20 јуни, а за учениците кои неоправдано не го посетуваат основното училиште повеќе од еден месец, во рок од три работни дена од истекот на месецот.

(2) За учениците кои не се запишани во основното училиште согласно со членот 60 став (4) од овој закон, училиштето е должно да преземе активности со цел нивно запишување во основното училиште.

(3) Активности кои ги презема училиштето од ставот (2) на овој член, се: домашна посета на семејствата на учениците кои не се запишани односно учениците кои неоправдано не го посетуваат основното училиште повеќе од еден месец, соработка со граѓански организации кои работат за намалување на дискриминација, сегрегација и изолација, едукација на родители односно старатели, отворен информативен ден на училиштето.

КАКО ШТО МОЖЕ ДА СЕ ВИДИ ОД ТЕКСТОТ НА ЗАКОНОТ ВАКЦИНАЦИЈА НА УЧЕНИЦИТЕ НЕ Е ПРЕДВИДЕНА КАКО АКТИВНОСТ КОЈА ЈА ПРЕВЗЕМА УЧИЛИШТЕТО ЗА ДА СТИЛМУЛИРА ЗАПИШУВАЊЕ НА УЧЕНИЦИ !

Тука се и одредбите **за заштита на интегритетот на учениците**

**Член 65 (1)** Секој вработен во училиштето е должен да се грижи за најдобриот интерес на ученикот и да го почитува неговото достоинството, како и Конвенцијата за правата на детето. (2) Забрането е телесно, психичко и сексуално малтретирање и казнување на ученикот и понижувачко однесување и постапување кон него.

**И Народниот правобранител и Првата детска амбасада во светот Меѓаши минатата година кога беа прекршени правата за запиување на деца во прво одделение, укажаа дека ниедно дете не треба да биде исклучено од образовниот процес, без оглед на здравствената состојба или вакционалниот статус**.

„Прва детска амбасада Меѓаши упати АПЕЛ ДО ДРЖАВНИТЕ ИНСТИТУЦИИ И ПОТСЕТУВАЊЕ ЗА ПРЕПОРАКИТЕ ОД КОМИТЕТОТ ЗА ПРАВАТА НА ДЕТЕТО ПРИ ООН каде вели:

Пред самиот почеток на новата учебна година да ве потсетиме на една од препораките од Комитетот за правата на детето при ООН:

**(a) Да преземе итни мерки за да осигури дека на децата не им се одбива пристап до образованието врз никоја основа** Новата учебна година е напраг:  
- невакцинираните деца се под стрес дали државата ќе им го овозможи правото на образование;  
- социјално загрозените деца нема да можат како и другите нивни врсници да бидат обезбедени со се што е потребно за училиште додека  
- ранливите групи деца кои не се опфатени во системот на образование поради здравствени проблеми, е нормна сиромаштија или немање лични документи и понатака ќе останат надвор од кругот доколку не им се обезбедат соодветни услови за вклучување во воспитно образовниот систем.

**Институциите на државата да го обезбедат правото на образование за секое дете и да ги покријат сите трошоци за училиште на ранливите групи деца кои поради енормната сиромаштија не се опфатени во системот на образование и социјално загрозените деца!** На крајот да потсетиме дека Македонија е потписничка на Конвенцијата за правата на детето и има обврска да го обезбеди правото на образование на секое дете.

Истотака, да потсетиме дека државата е должна да ги исполни препораките од Комитетот за правата на детето при ООН ([http://www.childrensembassy.org.mk/prava-na-deteto-ns\_artic…](http://www.childrensembassy.org.mk/prava-na-deteto-ns_article-preporaki-na-komitetot-za-pravata-na-deteto-dostaveni-do-vladata-na-republika-makedonija-po-osnov-vt.nspx?fbclid=IwAR0Y8FbpSrrePRT-b9p0mGihZI952jm77VlFxxM_MxFT5iGo2ywuHob4nAU)) по основ вториот периодичен извештај и иницијалните извештаи за состојбата со правата на детето. Еве само мал дел од тие препораки:

65. Комитетот забележува дека правото на образование на сите деца кои се државјани и жители без државјанство им е гарантирано со Закон, дека се прават напори да се подобри квалитетот на образованието и дека државата-членка планира да воведе условени готовински исплати со цел да се поттикне запишувањето и редовноста во средните училишта.

**66. Комитетот препорачув адржавата-членка:**

**(a) Да преземе итни мерки за да осигури дека на децата не им се одбива пристап до образованието врз никоја основа;**

(б) Да развие специјализирани служби за подготовка на децата на улица за повторно вклучување во училишниот систем;

<https://www.facebook.com/785422668169995/posts/2402576839787895/>

[http://www.childrensembassy.org.mk/prava-na-deteto-ns\_artic…](https://l.facebook.com/l.php?u=http%3A%2F%2Fwww.childrensembassy.org.mk%2Fprava-na-deteto-ns_article-preporaki-na-komitetot-za-pravata-na-deteto-dostaveni-do-vladata-na-republika-makedonija-po-osnov-vt.nspx%3Ffbclid%3DIwAR3O6eKsE7yXMxK-lEW7o5ijS5770dIsPwTA1dKcrNrBrj5F8TUA6nbv7WY&h=AT3fBNSzimjpXa35WZbjvQABaw98-bN0SX4xW3rbLzgkWybPukYK5p-ZN5Vo3Y4u6v2wfeiTSuyjwYNJAJiu1cNDP7CD7KUJLCN9236J8MU8Xc3JKdrylUL_qFg-Ud41E-tE1djHFM9c0exKnPz48byt5DHxNA04-6TVtrJiu6Iia1MSdjUoiXX532XFVG5ZyRva3GhwfMNwwAQWoPU0w2nHiCdjXe4UWGrE7l9V00K2-Je58Ae3C4HQUAFic_BMOmAGiA9qIPUHmJc4WWCX1uJrR_kB3YXgVaFEmNaA4zxa0UuoXOsrJSVYqqlr5IfAcSXiRDPgX80zh2Rma47y_eKqiwaXTT1X4TR0Ql_hiio5Llrc5L3UcrFSO5nvxtkFdgVPQ320eTKl5wGXyk5YPZddLW9hkTVdefUVy2f_xfLnhBpOqyL7sAZtASQVXVx5cit9G6D9NP0MTjwkHio4Udx0UB8_-mDDP0G8tehsIySI-q-w2SfZaUvTlnNjwfM0bYh4oC23cYSVcfhQpyVRp0IG4FjhafB5GB1jdV5hFTzVeFD_iUnCEF2vr-muvCW2pngl5_B5GnFo-2TelnnDpZLHEzPhX02puGHhW_zYXBtcmGwlf4Mp1WBQmZD__1HKqZEpnROjDweXNuzhKgagj-uxIMjzQg)

Доколку и препораките на Комитетот за заштита на правата на децата при ООН не преставуваат доволен аргумент дека раководниот кадар на училиштето ООУ.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ забранувајќи упис на моето дете \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , грубо ја крши Конвенцијата за правата на детето, уставот и законот, тогаш не знам каков друг аргумент би ви бил потребен за да ви ја прикаже целосната слика за неправдата, самоволието и дискриминацијата што ја трпи моето дете, односно јас како родител на истото.

Во новиот Закон за основното образование посебно е потенцирана потребата да се заштитат децата од дискриминација, при што е посветена посебна глава **Заштита од дискриминација и промоција на еднаквоста, а согласно** член 5:

1. Во основното воспитание и образование се забранува секоја директна или индиректна дискриминација, повикување и поттикнување на дискриминација и помагање во дискриминаторско постапување по основ на пол, раса, боја на кожа, национално или етничко потекло, попреченост, род, сексуална ориентација, родов идентитет, државјанство, социјално потекло, образование, **религија или верско уверување, политичко уверување, други видови уверувања,** возраст, семејна или брачна состојба, имотен статус, **здравствена состојба** и општествен статус или која било друга основа која е предвидена со закон или со меѓународен договор ратификуван согласно со Уставот на Република Северна Македонија во остварување на правата од основното образование.

(3) Забраната за дискриминација се однесува и на дискриминација кон родителите, односно старателите на ученикот врз која било од основите од ставот (1) на овој член.

**(4) Вработените во основните училишта се должни да промовираат еднаквост и правичност помеѓу сите ученици и активно да се спротивставуваат на сите облици на дискриминација**

(1) Глоба во износ од 401 до 500 евра во денарска противвредност ќе му се изрече за прекршок на директорот на основното училиште, ако:

- во основното училиште се врши дискриминација (член 5 став (1) од овој закон),

Забраната на дискриминацијата над децата во правното законодавство во   
Р. Македонија е уредено со Законот за заштита на децата.

Во истиот закон, членот 4 гласи „Во примената на одредбите од овој закон се тргнува од принципите на заштитата на правото на живот и развој на детето, заштитата на најдобриот интерес на детето, обезбедување на минимум стандард за секое дете под еднакви услови, **исклучување на каква било форма на дискриминација**, почитување на правото на детето на слобода и безбедност на личноста, на сопствено мислење и слободно изразување, здружување и образование, услови за здрав живот и остварување на други социјални права и слободи на детето.“ Потоа во членот 12 став 1 пишува, „**Се забранува секоја форма на дискриминација** врз основа на расата, бојата на кожата, полот, јазикот, вероисповедта, политичкото или друго убедување, националното, етничкото или социјалното потекло, културна или друга припадност, имотната состојба, онеспособеноста, раѓањето **или друг статус на детето или на неговиот родител или законски старател.** Така што во членот 13 ставот 1 „**Се забранува секаков вид на директна или индиректна дискриминација** и малтретирање **во остварување на правата и облиците на заштита на децата утврдени со овој закон.** Потоа со ставот 2, „ **Забраната од ставот (1) на овој член се однесува на сите установи** за социјална заштита и социјална сигурност кои решаваат за правата утврдени со закон, јавните установи за деца основани од Владата на Република Македонија (во натамошниот текст: Владата), јавните установи за деца основани од општина, општините во градот Скопје, градот Скопје и приватните установи за деца основани од правни и физички лица, правно лице запишано како агенција за давање услуги за чување и нега на деца од предучилишна возраст, како и физичко лице кое врши одредени работи од дејноста згрижување и воспитување на деца како професионална дејност. Член 11 став 1 гласи „Како дете, во смисла на овој закон, се смета секое лице до наполнети 18 години живот, како и лица со пречки во телесниот и менталниот развој до наполнети 26 години живот.”

Сметам дека од наша родителска страна ) не е повредена ниту една одредба од Законот за основно образование, дури и кога некој би сакал да го занемари овај факт , не може да се пребегне фактот дека ниедна демократска држава не би посегнала така лесно, посебно не по репресивниот систем со цел да се санкционира детето, односно родителот на ваков начин, а во таа смисла сметам дека забраната за запишување на детето е незаконска, и доколку на моето дете не му биде овозможено законското право на основно образование спремен сум да поднесам соодветна приватна тужба против органите на училишто.

Би сакал да нагласам дека моменталната ситуација е дека во повеќето училишта во Македонија се дозволува упис на невакцинирани деца без никакви проблеми што автоматски не става во нееднаква положба мене како родител и моето дете како и децата кои некои од директорите произволно и очигледно без меѓусебна координација за формирање заеднички став одлучиле да не не примат во прво одделение, иако нивни колеги од соседни училишта кои ја имаат добиено истата препорака одлучиле дека не е проблем да ги примат оние кандидати со иста ситуација како и нашата.

Врз основа на изнесеното, барам од Градоначалникот на Општина --------------------------------------- и од Комисијата која истиот ја формира согласно Законот, да утврдат прекршување на законските одредби и да превземе мерки со кои ќе се спречи понатамошно извршување на незаконити дејствија и грубо кршење на правата на моето дете -----------------------------------------кое има право да стекне статус на ученик, со оглед што е на возраст од 6 години, има живеалиште на реонот на училиштето, психофизички е здраво и способно за следење на настава, за што ги имам приложено сите потврди.

**Се надевам на ваш позитивен одговор, јас и моето дете кандидат за прваче во oбразовниот систем на Република Северна Македонија.**

Доставени документи (до Државен просветен инспекторат )

1.Заведено барање до училиштето за причина за незапишување. (фотокопија)

2.Одговор од училиштето.

3.Дописи од МОН и МЗ

Скопје, Со почит,

-------------------.2020година

----------------------------------------------